CELEX: 32009D0368
Language: da
Date: 2009-05-04 00:00:00
Title: 2009/368/EF: Kommissionens beslutning af 4. maj 2009 om fastsættelse for produktionsåret 2009/10 af den diversificeringsstøtte og supplerende diversificeringsstøtte, der ydes i henhold til den midlertidige ordning for omstrukturering af sukkerindustrien i EF (meddelt under nummer K(2009) 3158)

5.5.2009   
            
            
               DA
            
            
               Den Europæiske Unions Tidende
            
            
               L 111/50
            
         
      KOMMISSIONENS BESLUTNING
   
   af 4. maj 2009
   om fastsættelse for produktionsåret 2009/10 af den diversificeringsstøtte og supplerende diversificeringsstøtte, der ydes i henhold til den midlertidige ordning for omstrukturering af sukkerindustrien i EF
   (meddelt under nummer K(2009) 3158)
   (Kun den spanske udgave er autentisk)
   (2009/368/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik (1),
   under henvisning til Kommissionens forordning (EF) nr. 968/2006 af 27. juni 2006 om de nærmere bestemmelser for gennemførelsen af Rådets forordning (EF) nr. 320/2006 om en midlertidig ordning for omstrukturering af sukkerindustrien i Det Europæiske Fællesskab (2), særlig artikel 13, stk. 1, og
   ud fra følgende betragtninger:
   
               (1)
            
            
               Kommissionen skal fastsætte den diversificeringsstøtte, der skal ydes til de pågældende medlemsstater i henhold til artikel 6 i forordning (EF) nr. 320/2006, og den supplerende diversificeringsstøtte, der skal ydes i henhold til forordningens artikel 7.
            
         
               (2)
            
            
               Diversificeringsstøtten og den supplerende diversificeringsstøtte beregnes på grundlag af den sukkerkvotemængde i ton, der er givet afkald på i produktionsåret 2009/10 i den pågældende medlemsstat, jf. artikel 13, stk. 2, i forordning (EF) nr. 968/2006 —
            
         VEDTAGET FØLGENDE BESLUTNING:
   Artikel 1
   Den diversificeringsstøtte og supplerende diversificeringsstøtte, der ydes til de pågældende medlemsstater i henhold til henholdsvis artikel 6 og 7 i forordning (EF) nr. 320/2006, og som er fastsat på grundlag af de kvotemængder, der er givet afkald på i produktionsåret 2009/10, er anført i bilaget til denne beslutning.
   Artikel 2
   Denne beslutning er rettet til Kongeriget Spanien.
   
      Udfærdiget i Bruxelles, den 4. maj 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 58 af 28.2.2006, s. 42.
   
      (2)  EUT L 176 af 30.6.2006, s. 32.
   
      BILAG
      
         Diversificeringsstøtte og supplerende diversificeringsstøtte pr. medlemsstat for produktionsåret 2009/10
      
      
                  (EUR)
               
            
                  Medlemsstat
               
               
                  Diversificeringsstøtte
               
               
                  Supplerende diversificeringsstøtte
               
            
                  Spanien
               
               
                  10 304 268,00
               
               
                  23 197 020,93